CELEX: 32021D0360
Language: bg
Date: 2021-02-19 00:00:00
Title: Решение за изпълнение (ЕС) 2021/360 на Комисията от 19 февруари 2021 година за удължаването на сроковете за събирането на изявления за подкрепа за някои европейски граждански инициативи съгласно Регламент (ЕС) 2020/1042 на Европейския парламент и на Съвета (нотифицирано под номер C(2021) 1121) (само текстът на английски език е автентичен)

26.2.2021   
               
               
                  BG
               
               
                  Официален вестник на Европейския съюз
               
               
                  L 69/9
               
            
         РЕШЕНИЕ ЗА ИЗПЪЛНЕНИЕ (ЕС) 2021/360 НА КОМИСИЯТА
         от 19 февруари 2021 година
         за удължаването на сроковете за събирането на изявления за подкрепа за някои европейски граждански инициативи съгласно Регламент (ЕС) 2020/1042 на Европейския парламент и на Съвета
         
            
               (нотифицирано под номер C(2021) 1121)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2020/1042 на Европейския парламент и на Съвета от 15 юли 2020 г. за определяне на временни мерки във връзка със сроковете за етапите на събиране, проверка и разглеждане, предвидени в Регламент (ЕС) 2019/788 относно европейската гражданска инициатива, с оглед на избухването на COVID-19 (1), и по-специално член 2, параграф 2 от него,
         след консултация с комитета относно европейската гражданска инициатива, създаден с член 22 от Регламент (ЕС) 2019/788 на Европейския парламент и на Съвета (2),
         като има предвид, че:
         
                     (1)
                  
                  
                     С Регламент (ЕС) 2020/1042 се определят временни мерки във връзка с европейската гражданска инициатива за справяне с предизвикателствата, пред които бяха изправени организаторите на граждански инициативи, националните администрации и институциите на Съюза, след като Световната здравна организация обяви през март 2020 г., че разпространението на COVID-19 се е превърнало в световна пандемия. През месеците след това съобщение държавите членки приеха ограничителни мерки за борба с кризата в областта на общественото здраве. В резултат на това се стигна до застой в обществения живот в почти всички държави членки. Поради това с Регламент (ЕС) 2020/1042 бяха удължени някои срокове, предвидени в Регламент (ЕС) 2019/788.
                  
               
                     (2)
                  
                  
                     С Регламент (ЕС) 2020/1042 на Комисията се предоставя правомощието при определени обстоятелства допълнително да удължава с три месеца срока за събиране на изявления за подкрепа за инициативи, за които срокът за събиране все още тече към момента на ново избухване на COVID-19. Условията за всяко допълнително удължаване са сходни с условията, довели до първоначалното удължаване след избухването на COVID-19 през март 2020 г., а именно, поне една четвърт от държавите членки или в няколко държави членки, представляващи над 35 % от населението на Съюза, да се прилагат мерки в отговор на пандемията от COVID-19, които значително накърняват способността на организаторите да събират изявления за подкрепа на хартиен носител и да уведомяват обществеността за своите текущи инициативи.
                  
               
                     (3)
                  
                  
                     След приемането на Регламент (ЕС) 2020/1042 през юли 2020 г. Комисията следи отблизо положението в държавите членки.
                  
               
                     (4)
                  
                  
                     На 17 декември 2020 г. Комисията удължи с още три месеца инициативите, които към 1 ноември 2020 г. (3) са били в процес на събиране на изявления за подкрепа, след като прецени, че условията за предоставяне на такова удължаване съгласно Регламент (ЕС) 2020/1042 са изпълнени. На инициативите, започнали събирането на изявления за подкрепа между 1 ноември и 17 декември 2020 г., беше предоставено пропорционално удължаване.
                  
               
                     (5)
                  
                  
                     От 1 ноември 2020 г. насам пандемичната обстановка, причинена от COVID-19 в няколко държави членки, не се е променила съществено. До края на януари 2021 г. в значителен брой държави членки все още действаха мерки за ограничаване на свободното движение на гражданите на територията на страната с цел спиране или забавяне на предаването на COVID-19. Пет държави членки докладваха, че към 1 февруари 2021 г. прилагат национални ограничителни мерки, които забраняват или съществено ограничават свободата на гражданите да се движат свободно на територията на страната, докато 11 държави членки докладваха, че прилагат местни ограничителни мерки. Тези ограничителни мерки бяха съчетани с допълнителни мерки с подобни ограничителни последици за обществения живот на територията на страната или поне на значителни части от нея, включително ограничения по отношение на достъпността на обществените пространства, затварянето или ограниченото отваряне на магазини, ресторанти и заведения, строги ограничения на капацитета на публични и частни събирания и срещи и налагане на вечерен час. Съчетанието от тези мерки засяга значително способността на организаторите да събират изявления за подкрепа на хартиен носител и да уведомяват обществеността за своите текущи инициативи. Въз основа на наличната понастоящем информация е вероятно тези мерки или мерки с подобен ефект да продължат да се прилагат за срок от най-малко три месеца.
                  
               
                     (6)
                  
                  
                     Съответните държави членки представляват поне една четвърт от държавите членки и повече от 35 % от населението на Съюза.
                  
               
                     (7)
                  
                  
                     По тези причини може да се заключи, че условията за предоставяне на удължаване на сроковете за събиране са изпълнени по отношение на инициативи, за които срокът за събиране вече е бил започнал към 1 февруари 2021 г. Поради това тези срокове за събиране следва да бъдат удължени с три месеца.
                  
               
                     (8)
                  
                  
                     За инициативи, за които срокът за събиране е започнал между 1 февруари 2021 г. и датата на приемане на настоящото решение, срокът за събиране следва да бъде удължен до 1 май 2022 г.
                  
               
                     (9)
                  
                  
                     По отношение на инициативите, за които срокът за събиране на изявления за подкрепа е изтекъл между 1 февруари 2021 г. и датата на приемане на настоящото решение, настоящото решение следва да се прилага с обратно действие,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Когато събирането на изявления за подкрепа за европейска гражданска инициатива (по-нататък „инициатива“) вече е било започнало към 1 февруари 2021 г., максималният срок за събиране на изявления за подкрепа за тази инициатива се удължава с три месеца.
            
            
               2.   Когато събирането на изявления за подкрепа за инициатива е започнало между 1 февруари 2021 г. и датата на приемане на настоящото решение, максималният срок за събиране на изявления за подкрепа за тази инициатива се удължава до 1 май 2022 г.
            
         
         
            Член 2
            Новите крайни дати на периодите за събиране на данни за следните инициативи са следните:
            
                        —
                     
                     
                        за инициативата, озаглавена „Бързо, справедливо и ефективно решение на проблема с изменението на климата“: 6 май 2021 г.,
                     
                  
                        —
                     
                     
                        за инициативата, озаглавена „Политиката на сближаване в полза на равенството между регионите и на устойчивостта на регионалните култури“: 7 май 2021 г.,
                     
                  
                        —
                     
                     
                        за инициативата, озаглавена „Прекратяване на освобождаването от данъчно облагане на авиационното гориво в Европа“: 10 май 2021 г.,
                     
                  
                        —
                     
                     
                        за инициативата, озаглавена „Въвеждане на цена на въглеродните емисии с цел борба с изменението на климата“: 22 юли 2021 г.,
                     
                  
                        —
                     
                     
                        за инициативата, озаглавена „Ускоряване на научния прогрес в полза на земеделските култури“: 25 юли 2021 г.,
                     
                  
                        —
                     
                     
                        за инициативата, озаглавена „Да се изкорени корупцията в Европа, като се спре отпускането на средства за държавите с неефективна съдебна система след срока“: 12 септември 2021 г.,
                     
                  
                        —
                     
                     
                        за инициативата, озаглавена „Действия във връзка с извънредната ситуация в областта на климата“: 23 септември 2021 г.,
                     
                  
                        —
                     
                     
                        за инициативата, озаглавена „Да спасим пчелите и земеделските стопани! Щадящо пчелите селско стопанство за здравословна околна среда“: 30 септември 2021 г.,
                     
                  
                        —
                     
                     
                        за инициативата, озаглавена „Stop Finning — Stop the trade“ (Спрете рязането на перки на акули — спрете търговията): 31 януари 2022 г.,
                     
                  
                        —
                     
                     
                        за инициативата, озаглавена „ГЛАСОПОДАВАТЕЛИ БЕЗ ГРАНИЦИ, пълни политически права за гражданите на ЕС“: 11 март 2022 г.,
                     
                  
                        —
                     
                     
                        за инициативата, озаглавена „Въвеждане на безусловни основни доходи (БОД) в целия ЕС“: 25 март 2022 г.,
                     
                  
                        —
                     
                     
                        за инициативата, озаглавена „Libertà di condividere“: 1 май 2022 г.,
                     
                  
                        —
                     
                     
                        за инициативата, озаглавена „Право на лечение“: 1 май 2022 г.,
                     
                  
                        —
                     
                     
                        за инициативата, озаглавена „Инициатива на гражданското общество за забрана на практиките на масово биометрично наблюдение“: 1 май 2022 г.
                     
                  
         
            Член 3
            Настоящото решение се прилага с обратна сила по отношение на инициативите, чийто срок за събиране е изтекъл между 1 февруари 2021 г. и датата на приемане на настоящото решение.
         
         
            Член 4
            Адресати на настоящото решение са:
            
                        —
                     
                     
                        групата на организаторите на инициативата, озаглавена „Бързо, справедливо и ефективно решение на проблема с изменението на климата“,
                     
                  
                        —
                     
                     
                        групата на организаторите на инициативата, озаглавена „Политиката на сближаване в полза на равенството между регионите и на устойчивостта на регионалните култури“,
                     
                  
                        —
                     
                     
                        групата на организаторите на инициативата, озаглавена „Прекратяване на освобождаването от данъчно облагане на авиационното гориво в Европа“,
                     
                  
                        —
                     
                     
                        групата на организаторите на инициативата, озаглавена „Въвеждане на цена на въглеродните емисии с цел борба с изменението на климата“,
                     
                  
                        —
                     
                     
                        групата на организаторите на инициативата, озаглавена „Ускоряване на научния прогрес в полза на земеделските култури“,
                     
                  
                        —
                     
                     
                        групата на организаторите на инициативата, озаглавена „Да се изкорени корупцията в Европа, като се спре отпускането на средства за държавите с неефективна съдебна система след срока“,
                     
                  
                        —
                     
                     
                        групата на организаторите на инициативата, озаглавена „Действия във връзка с извънредната ситуация в областта на климата“,
                     
                  
                        —
                     
                     
                        групата на организаторите на инициативата, озаглавена „Да спасим пчелите и земеделските стопани! Щадящо пчелите селско стопанство за здравословна околна среда“,
                     
                  
                        —
                     
                     
                        групата на организаторите на инициативата, озаглавена „Stop Finning – Stop the trade“ (Спрете рязането на перки на акули — спрете търговията),
                     
                  
                        —
                     
                     
                        групата на организаторите на инициативата, озаглавена „ГЛАСОПОДАВАТЕЛИ БЕЗ ГРАНИЦИ, пълни политически права за гражданите на ЕС“,
                     
                  
                        —
                     
                     
                        групата на организаторите на инициативата, озаглавена „Въвеждане на безусловни основни доходи (БОД) в целия ЕС“,
                     
                  
                        —
                     
                     
                        групата на организаторите на инициативата, озаглавена „Libertà di condividere“,
                     
                  
                        —
                     
                     
                        групата на организаторите на инициативата, озаглавена „Право на лечение“,
                     
                  
                        —
                     
                     
                        групата на организаторите на инициативата, озаглавена „Инициатива на гражданското общество за забрана на практиките на масово биометрично наблюдение“.
                     
                  
         
            Съставено в Брюксел на 19 февруари 2021 година.
            
               
                  За Комисията
               
               Věra JOUROVÁ
               
                  Заместник-председател
               
            
         
         
            (1)  ОВ L 231, 17.7.2020 г., стр. 7.
         
            (2)  Регламент (ЕС) 2019/788 на Европейския парламент и на Съвета от 17 април 2019 г. относно европейската гражданска инициатива (ОВ L 130, 17.5.2019 г., стр. 55).
         
            (3)  Решение за изпълнение (ЕС) 2020/2200 на Комисията от 17 декември 2020 г. за удължаването на сроковете за събирането на изявления за подкрепа за някои европейски граждански инициативи съгласно Регламент (ЕС) 2020/1042 на Европейския парламент и на Съвета (ОВ L 434, 23.12.2020 г., стр. 56).